Akena p'Ojok

Akena p'Ojok yaliko munnabyabufuzi, Munnayuganda ow'amaanyi era nga yaliko mu bifo bya gavumenti eby'enjawulo mu myaka gya 1980, omuli Minisita w'amasannyalaze, posta n'amasimu. Yali muntu wa maanyi mu kibiina kya Uganda National Liberation Front/Army ekyayamba okuggyawo Idi Amin era nga y'enyigira mu ntalo z'okuwamba obuyinza ez'addirira. https://www.google.com/search?q=who+is+akena+p%27ojok

 Obuto bwe 
P'Ojok, ava mu lubu lw'Acholi, yazaalibwa mu Pupwonya, ekitundu eky'omu byalo okumpi n'ekitundu eky'obusuubuzi ekya Atiak mu Ssaza lye Kilak, mu Disitulikiti y'e Amuru .

 Obulamu bwe mu byobufuzi 
Mu kiseera ky’obukulembeze bwa Idi Amin, p’Ojok yaddukira e Kenya, n’asiisira mu Nairobi, gye yafuuka yinginiya omukulu mu kkampuni y'amasanyalaze mu Kenya eya Electricity Utility. https://www.monitor.co.ug/uganda/magazines/people-power/how-battle-of-lukaya-shaped-war-between-uganda-tanzania-3339404 Nga bali wamu ne Yonna Kanyomozi, Ephraim Kamuntu, Richard Kaijuka ne Bannayuganda abalala abatutumufu abaali mu buwanganguse, p'Ojok baatandikawo ekibiina ky'abwe ekya Save Uganda Movement (SUM), ekibiina ky'abatujju abalwanyisa Idi Amin oluvannyuma ne kyegatta wansi wa bendera ya Uganda National Liberation Front (UNLF) n'ebibinja ebirina ebigendererwa ebifaanagana ng'eky'abwe, awamu n'amagye ga Tanzania, ne baggyako Idi Amin mu mwaka gwa 1979.

Mu lutalo lwa Uganda ne Tanzania, p'Ojok yali mumyuka wa Ssentebe w'omukago gw'amagye ogwakolebwa okutondawo eggye lya Uganda National Liberation Army (UNLA, ekiwayi ky'amagye ekya UNLF) n'eggye lya Tanzania People's Defence Force, ekyaviirako Amin okugibwa mu buyinza. Oluvannyuma yafuuka omumyuka wa Pulezidenti wa UNLF, https://www.jstor.org/stable/4186254 https://www.upcparty.net/obote/upc_role_Idi_Amin.htm mu butuufu eyafuga Uganda amangu ddala nga Idi Amin avudde mu bukulembeze. Akena p'Ojok yalondebwa okufuuka Pulezidenti wa Uganda nga yadda mu bigere bya Yusuf Lule eyali Pulezidenti oluvannyuma lwa Idi Amin. Wabula oluvannyuma lw'olukungaana lwa The Moshi Conference, Godfrey Binaisa yalondebwa okubeera Pulezidenti mu kifo ky’ekyo.  https://escholarship.org/content/qt5zh4k3q3/qt5zh4k3q3.pdf?t=mniq7j https://www.statehouse.go.ug/past-presidents/president-godfrey-lukongwa-binaisa https://www.nytimes.com/1979/06/21/archives/ugandan-president-out-after-10-weeks-lule-is-accused-by-his.html

Ebibiina by’obufuzi bwe byali bitondebwawo mu kwetegekera okulonda kwa bonna okwa 1980, p’Ojok yavuganya ku bukulembeze bwa Uganda Patriotic Movement (UPM), http://journals.openedition.org/eastafrica/580 kyokka Yoweri Museveni ye yalondebwa ku kifo kino. Akena p'Ojok oluvannyuma yegatta ku kibiina ky'ebyobufuzi ekya Uganda People's Congress (UPC), n'afuuka omubaka wa Paalamenti eyali akiikirira Obuggwanjuba bwa Gulu, oluvanyuma lw'okuwangula eyali amuvuganya Anthony Ochaya owa Democratic Party . Ekibiina ky'ebyobufuzi ekya Uganda People's Congress kye kyawangula akalulu (ekyali kimanyikiddwa nga ekijingirire). Akena p'Ojok yafuuka Minisita w'amasannyalaze n'ebyempuliziganya, era oluvannyuma n'akola emirimu egy'enjawulo nga Minisita wa kabineeti mu gavumenti ya Milton Obote eya UPC .

Mu 1985, gavumenti ya Obote yagobebwa mu buyinza mu lutalo lw'okuwamba gavumenti olwakulemberwa Tito Okello ne Bazilio Olara-Okello . Mu 1986, oluvannyuma lw’akavuyo akaddirira mu kuwamba gavumenti, eggye lya Yoweri Museveni erya National Resistance Army, eryali limaze emyaka mukaaga nga lirwanagana ne gavumenti ya Obote, lyawamba obuyinza. P’jok yagaana Museveni bweyamusaba okwegatta ku gavumenti ye https://www.google.com/search?q=+P%27Ojok+declined+several+personal+offers+from+Museveni+to+join+his+government&hl=lg era mu 1987 yakwatibwa n’aggulwako omusango gw’okulya mu nsi ye olukwe olw’ebigambibwa nti yakung’aanya eby'okulwanyisa okusuula gavumenti. Tewali kiwandiiko kyonna kikakasa nti yasingisibwa emisango egyo, naye yasindikibwa mu kkomera. Mu 1990 yayimbulwa oluvanyuma lw'okusonyiyibwa kwa Pulezidenti Museveni, oluvannyuma n’ava mu Uganda n’asenga mu Bungereza . https://www.monitor.co.ug/uganda/special-reports/from-third-to-main-force-tracing-museveni-s-final-leg-to-power-3269466

Ku ntandikwa ya 2005, ekibiina ky’abakadde b’Acholi kyatuukirira p’Ojok ne bamusaba okukiikirira Abacholi mu Uganda People’s Congress, ekiteeso kye yagaana. https://www.britannica.com/topic/Uganda-Peoples-Congress https://doi.org/10.1007/978-3-319-56047-2_2

Okuva mu myaka gya 1990, p'Ojok abadde abeera ne mukyala we n'abaana ku njegoyego z'ekibuga London .

 Ebiwandiiko 

 Ebijuliziddwa 

 Nyai, Dick. The Origins of the Uganda Luwero War. Pdf Paper Submissions .